Sebagai orang Karuk,
Gunung Shasta ialah destinasi terakhir untuk berdoa.
Kami tak pandang atas ketika berdoa, kami pandang Gunung Shasta.
Orang asli, kami ada tempat pada landskap yang...
bukan tempat kami.
Puncak Gunung Shasta, kawasan tertinggi di atas gunung itu
merupakan tempat tinggal orang roh.
Banyak kisah Orang Asli Amerika
menggambarkan Gunung Shasta sebagai kuil atau gereja ciptaan pencipta.
Sama seperti beberapa bahagian gereja dan kuil yang tak boleh diakses,
begitulah perasaan mereka tentang garisan pokok.
Menurut kepercayaan orang asli, kalau anda membina sesuatu di sana,
gunung itu akan musnahkannya.
Pada tahun 1959, pemaju memajak tanah dari hutan negara Shasta Trinity
untuk membina Ski Bowl,
pusat ski terbesar di Amerika Syarikat
di puncak Gunung Shasta.
Kami anggap itu gunung suci
dan membina pusat ski ini satu pencabulan.
Pada tahun 1971, pondok ski itu hangus terbakar.
Kemudian runtuhan salji besar menyebabkan kerusi layang di Gunung Shasta musnah.
Orang fikir mereka lebih bijak daripada alam semula jadi.
Berita sedih untuk mereka.
Mereka takkan menang.
Tempat di seluruh gunung ini
menyimpan misteri yang manusia takkan faham.
FAIL-FAIL PELIK LEBIH BANYAK SOALAN DARIPADA JAWAPAN
Di California Utara, Gunung Shasta tersergam 4267 meter daripada paras laut.
Misterinya jauh melangkaui kemusnahan pondok ski itu.
Selama ribuan tahun,
Gunung Shasta telah menjadi pusat saraf rohani.
Pencari mendakwa dipanggil ke gunung oleh kuasa yang lebih hebat.
Adakah ini kebetulan?
Atau mungkinkah gunung itu mempunyai kuasa yang melebihi pemahaman kita?
LEJAR KEBARANGKALIAN APAKAH KUASA GUNUNG SHASTA?
Selama ribuan tahun orang asli tinggal di landskap ini.
Nama Karuk untuk Gunung Shasta ialah Úytaahkoo, "Putih Gunung".
Amalan puak Karuk berasal dari tempat ini.
Menurut cerita asal usul kami,
pada permulaan masa, hanya orang roh yang berkeliaran di Bumi.
Mereka kata pada masa perubahan besar,
ada roh yang berubah menjadi haiwan
dan batu, pokok, air,
semua benda yang wujud di dunia semula jadi.
Sesetengah roh itu telah bertukar menjadi manusia.
Sangat penting untuk manusia membina hubungan
dengan gunung dan semua orang roh.
Kami tak anggap manusia dan alam berbeza.
Ini hubungan bersama yang saling bergantung.
Bahagian utara California sangat jarang penduduknya.
Banyak tanah terbuka dan tanah ladang.
Di tengah-tengahnya, ada Gunung Shasta.
Di kaki Gunung Shasta ialah bandar Gunung Shasta.
Tidak seperti masyarakat sekeliling,
terdapat pelbagai komuniti majmuk yang hidup bersama-sama
dalam komuniti yang kecil dengan 3,600 orang.
Orang datang dari seluruh dunia untuk mendaki Gunung Shasta
dan gunung itu antara tempat terbaik di negara ini untuk aktiviti luar.
Tapi kira-kira 50 peratus pengunjung yang datang ke gunung
datang untuk pelancongan spiritual.
Walaupun populasinya kecil,
Gunung Shasta menarik lebih 25,000 orang pelancong setahun.
Ramai daripada mereka gunakan media sosial untuk berkongsi kerohanian unik pekan ini.
Datanglah ke pintu terbesar di dunia di Gunung Shasta.
Saya baru terjumpa pokok yang cantik ini. Rupa-rupanya pokok ini pintu gerbang.
Menyuluh cahaya ke dalam hati kita.
Gunung Shasta merupakan tempat pertemuan elektik
kerohanian setiap jalur dari seluruh dunia.
Sesetengah orang merujuknya sebagai kiblat zaman baharu.
Semua orang tertarik ke sini untuk sesuatu.
Dah lebih 20 tahun saya tinggal di sini.
Saya mengenali Gunung Shasta semasa saya tinggal di Utah.
Ada cerita orang melihat entiti
dan penampakan spiritual yang berbeza semasa mereka mendaki gunung itu
dan cerita tentang tamadun yang hilang. Saya terpesona.
Gunung Shasta umpama pintu putar kepada paranormal.
Apa-apa yang bersifat spiritual boleh melaluinya.
Dalam hutan belantara yang mengelilingi Gunung Shasta,
ada ribuan gua dan terowong yang menjalar ke semua arah.
Gua Pluto adalah yang paling dekat dengan gunung.
GUA PLUTO
Kadangkala apabila masuk ke tempat ini, rasa lemas akan muncul.
Seolah-olah anda diperhatikan.
Anda nampak sesuatu daripada penglihatan periferal
dan anda rasa ada orang bergerak di bawah sana.
Ramai orang melihat sesuatu yang berjalan menembusi dinding,
seolah-olah ada pintu di situ dan hilang.
Ramai yang berpendapat wujudnya alam spiritual
yang boleh dimasuki melalui Gunung Shasta.
Gua Pluto dikatakan sebuah pintu
yang membawa kepada tamadun yang hilang dipanggil Lemuria.
LAUTAN PASIFIK
Peradaban Lemuria yang hilang
ialah salah satu legenda Gunung Shasta yang bertahan lama.
Tapi ramai yang percaya Lemuria bukan mitos.
Misteri apakah yang disembunyikan oleh gua gunung itu?
ADAKAH TAMADUN BAWAH TANAH PUNCA KUASA GUNUNG SHASTA?
Ramai orang percaya ada tamadun fizikal,
bandar besar di bawah Gunung Shasta.
Itu konsep yang luar biasa.
Menurut legenda,
Lemuria ialah benua purba yang dihuni oleh bangsa yang maju.
Tapi Lemuria telah dimusnahkan.
Ada yang kata perang meletus.
Ada yang kata benua itu tenggelam ke dasar laut.
Walau apa pun puncanya, orang Lemuria terpaksa lari.
Ramai percaya mereka berjaya sampai ke Gunung Shasta,
di mana mereka bina rumah baharu yang tersembunyi jauh di dalam gunung.
Dah lama saya cari kebenaran.
Saya lahir dan dibesarkan sebagai penganut Mormon
dan saya percaya kebenaran mereka untuk 19 tahun pertama dalam hidup saya.
Dalam pencarian ini, saya terjumpa Lemuria.
Lemuria serupa dengan Bumi,
tapi lebih megah.
Cantik, air terjunnya berwarna merah jambu dan hijau.
Tempat itu dilimpahi dengan kasih sayang yang abadi.
Tiada yang negatif di sana.
Gambaran popular tentang orang Lemuria
ialah mereka lebih tinggi daripada orang biasa.
Mereka berkulit putih, bermata biru, berambut perang, agak Nordic.
Ada yang kata apabila orang Lemuria bersembunyi,
mereka namakan bandar mereka Telos.
Ramai penganut menggunakan nama itu secara bergantian.
Ada banyak kontroversi tentang pintu masuk ke Lemuria atau Telos.
Ada orang datang ke sini mencari pintu masuk fizikal.
Khabarnya pintu itu ada di merata tempat
dan mungkin anda akan jumpa seseorang yang mengambil upah
dan mendakwa dia boleh membawa anda ke pintu masuk tersebut.
Tapi selalunya, pintu itu bukanlah pintu masuk fizikal.
Kita digalakkan bermeditasi dan memperbaiki diri
dan berharap untuk dijemput.
Bunyinya macam sesuatu yang baharu bagi saya,
tapi saya tak tersinggung pun.
Orang asli juga mempunyai kisah tentang orang kecil
dan orang besar di gunung itu.
Bukannya mereka melalui pintu gerbang atau seumpamanya.
Sebenarnya mereka satu lagi spesies manusia yang berkaitan dengan kita.
Jadi, ada hubungan
dengan orang roh yang wujud di gunung itu
merupakan perkara semula jadi bagi manusia.
Saya ada pengalaman meditasi di mana saya dialu-alukan ke Telos.
Saya mengembara
melintasi gunung dan memasuki sfera bandar itu.
Ada makhluk berbeza yang tinggi dan pendek.
Itu sememangnya satu pengalaman yang hebat
dan perjalanan spiritual sebenar bagi saya.
Orang Telosia merupakan versi canggih kita
dan mereka memberikan kita peluang untuk belajar jika kita berminat.
Saya bawa pengunjung ke Bandar Telos dengan bermeditasi.
Ada seorang wanita, saya bawa dia ke Telos.
Selepas beberapa minit, dia mula menangis dan air mata membasahi pipinya.
Dia kata, "Saya tak pernah rasa kasih sayang seperti itu
dan itulah yang saya cari sepanjang hidup saya."
Bagaimana nak ke Telos?
Anda cuma perlu berfikiran terbuka dan tidak mengkritik
serta bersedia menerima segalanya.
Mungkin anda akan jumpa Telos.
Sebagai saintis, saya rasa semua itu tak masuk akal.
Saya rasa Telos bukan tempat sebenar.
Tidak.
Orang nampak Telos sebab mereka nak tengok Telos.
Atau hanya kerana mereka mahu diterima oleh kumpulan.
Tapi cerita mengarut masih meninggalkan kesan spiritual.
Dijemput ke syurga spiritual di dalam Gunung Shasta
merupakan faktor pelaris yang kuat untuk dunia kerohanian di sini.
Tapi Lemuria sebenarnya
idea zoologi.
Ada seorang lelaki bernama Philip Sclater yang cuba memahaminya
kenapa fosil lemur di Madagascar dan India menyerupai satu sama lain.
Jadi, dia telah mengandaikan bahawa ada jambatan darat yang tenggelam
atau ada sesuatu yang membolehkan lemur berpindah.
Saya rasa dia bergurau apabila dia memanggilnya Lemuria.
Ramai orang tertarik dengan idea benua yang tenggelam
kerana tiada apa-apa yang membangkitkan idea seperti itu.
Ada beberapa orang ahli ghaib dan mistik
yang mendalami idea saintifik tentang Lemuria.
Mereka mula memperkenalkan idea spiritual dan metafizik ke dalamnya.
Lama-kelamaan, apabila ada legenda ini,
apabila semakin ramai orang bercerita, penyedap cerita ditambah.
Jadi, apa yang bermula sebagai lemur melintasi jambatan darat di Lautan Hindi
akhirnya menjadi tamadun yang tenggelam di Lautan Pasifik,
yang mana penduduknya lari ke Gunung Shasta.
Lama-kelamaan,
terdapat unsur-unsur mistik
yang tinggal di dalam gunung itu.
Jika anda berada pada frekuensi yang betul dan tahu tempat yang betul untuk mencari,
jika rohani anda cukup kuat,
mungkin anda akan dijemput masuk.
Saya berharap wujudnya sebuah tamadun kuno di atas gunung.
Sangat menarik, tapi saya agak skeptikal.
Sangat skeptikal.
Kalau gunung dikorek sebanyak itu,
ia akan mulai tenggelam.
Secara geologi, semua itu agak mustahil.
Semua ini bersilang dengan fiksyen sains.
Jika orang Telos benar-benar wujud dalam Gunung Shasta,
ini menimbulkan persoalan, bagaimana mereka sampai ke sana?
Sesetengah penganut berpendapat gunung itu bukan saja kediaman Telos,
tapi pintu gerbang ke bintang.
ADAKAH KUASA GUNUNG SHASTA BERASAL DARI ANGKASA LEPAS?
Saya percaya orang Telosia ialah makhluk asing.
Gunung Shasta ialah pusat gempa perjalanan antara galaksi, komunikasi.
Sama seperti lapangan terbang antara galaksi.
Penampakan UFO di Gunung Shasta merupakan perkara biasa.
Pelik kalau tak nampak aktiviti.
Pada satu malam pada tahun 1992,
saya dan kawan saya buat keputusan untuk memandu
dan pergi melihat bintang di sebelah timur gunung itu.
Kami melepak di belakang pikap saya
dan kami melihat ke langit
dan ada tiga butir bintang yang tersusun di atas...
Segi tiga sama sudut.
Itu sebuah pintu gerbang
iaitu jalan pintas melalui hiperruang.
Tiba-tiba, bintang-bintang itu berkelip
dan di tengah-tengahnya nampak macam...
Kalau anda goncang botol soda dan buka penutupnya,
nampak macam ada tenaga yang bergelora.
Ada UFO keluar dari sana.
Benda itu berhenti apabila muncul sepenuhnya.
Kemudian membelok ke kanan dan terus ke sisi gunung.
Ada pintu di sisi gunung,
tapi ditutup dengan baik.
Kalau anda tengok,
tiada apa-apa di situ kecuali cenuram.
Sebuah lagi kapal muncul 15 minit kemudian
dan membuat gerakan yang sama.
Kami tengok selama tiga jam.
Sembilan buah kapal keluar dan masuk ke sisi gunung.
Saya terkejut.
Saya rasa makhluk luar datang untuk memerhati
dan memantau perkembangan kita.
Untuk menghalang kita daripada memusnahkan diri
dan mungkin tamadun lain juga.
Saya percaya UFO dan makhluk asing
merupakan realiti yang lebih canggih daripada kita.
Ada tujuan untuk melihat mereka
dan supaya kita sedar yang kita bukan satu-satunya kehidupan
yang wujud di sini.
Jadi, apabila melihat mereka,
daripada rasa takut atau seram,
kita sedar yang kita tak bersendirian.
Gunung Shasta ialah salah sebuah gunung klasik UFO
mungkin kerana awan lentikular.
Gunung itu antara tempat terbaik di dunia untuk melihat awan lentikular.
Ada gunung,
ada udara lembap dengan kekuatan yang cukup,
udara itu terangkat ke atas Gunung Shasta.
Sebaik saja naik, udara mengembang dan menyejuk.
Tiba-tiba, awan pun muncul dan apabila ia turun ke sisi lain,
pemampatan berlaku dan awan itu hilang serta-merta.
Jadi, apa yang anda lihat ialah aliran udara yang terbentuk dan menghilang.
Tapi ramai orang fikir ada kapal angkasa Telosia
tersembunyi dalam awan lentikular.
Hal-hal seperti UFO, hubungan dengan makhluk asing,
jutaan orang yang tinggal di bawah Gunung Shasta...
Semua idea itu menguji kepercayaan anda.
Anda agak bergantung pada imaginasi orang.
Jika spesies makhluk asing ingin bersembunyi menggunakan awan,
mereka mungkin tak gunakan awan
yang berbentuk seperti benda yang mereka nak sembunyikan.
Saya tak ragu-ragu dengan perkara begini.
Saya rasa tiada yang mustahil.
Hampir semua orang boleh datang ke sini dan merasai pengalaman
yang sangat luar biasa.
Pada pendapat saya, hal ini bersifat positif dan menyihatkan.
Tapi kadangkala, semua ini boleh jadi mengelirukan macam tempat gelap.
Sesiapa pun boleh terpesong.
Walaupun ramai yang menemui kesedaran di Gunung Shasta,
tak dinafikan sejarahnya yang bermasalah.
Kenapa kuasa gelap tertarik dengan gunung itu?
GUNUNG ITU DIGUNAKAN UNTUK EKSPLOITASI?
Ada banyak kultus berbeza
yang menjejaki asal usul mereka dari gunung ini.
Saya rasa marah apabila ada orang yang mempergunakan orang lain.
Anda boleh tahu siapa yang mahu jadi ketua kultus
dan ada ramai di Gunung Shasta.
Termasuk Amy Carlson, ketua terkenal Love Has Won.
Amy Carlson menjadi terkenal
apabila idea ekstrem dan kematian luar biasanya
tersebar dalam berita dan media sosial.
Ketua kultus ditemui mati dan dimumiakan dalam beg tidur.
Mayat ditemui di bilik belakang rumah, berpakaian lengkap,
dihiasi lampu Krismas dan solekan berkilauan di sekitar matanya.
Carlson percaya dia pernah hidup ratusan kali
dan mendakwa dialah Marilyn Monroe, Cleopatra dan Joan of Arc.
Sebagai ketua Love Has Won,
Amy Carlson dengan bangga berkongsi kepercayaan dan kelakuan peliknya
di televisyen dan media sosial.
Selamat sejahtera, makhluk cinta.
Ini Ibu Tuhan.
Ibu Ciptaan, Ibu Gaia, Ibu Bumi.
Akhirnya hujan turun di Gunung Shasta.
Anda tahu? Dia mengaku dirinya Jesus.
- Ya. - Ya.
Ya, dia ada dokumennya.
Saya arahkan semua atom saya pulang, kembali dalam cahaya.
Cabal, berhenti!
Pelacur ego spiritual, tamat!
Saya pernah baca dalam akhbar
dan cerita itu sangat pelik.
Kemudian saya sedar lokasinya yang diketahui sebelum ini
hanya 16 kilometer dari tempat tinggal saya.
Agak mengejutkan,
tapi apabila difikirkan semula semuanya diterima akal juga.
Kaitan Love Has Won dengan Gunung Shasta
melampaui jarak sehingga ke bandar Dunsmuir.
Carlson juga mendakwa dia Ratu Lemuria.
Mereka memperkenalkan banyak benda baharu.
Mereka bercakap tentang Lemuria dan semua yang mereka nampak di sini
dan idea ini boleh bertukar menjadi sesuatu yang sangat gelap dengan cepat.
Selama berdekad-dekad, Gunung Shasta menyediakan batu asas untuk banyak kultus.
Seorang wanita dengan nama Sister Thedra
mendakwa berhubung setiap hari dengan makhluk angkasa ini sejak 1950.
Ideanya sampai ke Gunung Shasta dari Chicago, tempat dia tinggal.
Dia meramalkan
mereka akan diambil oleh kapal angkasa dan dibawa keluar dari planet ini
sebelum bencana besar seperti gempa bumi melanda.
Mereka meninggalkan harta, berhenti kerja
dan mengikutnya dengan masa yang ditetapkan.
Dua orang pakar sosiologi menyusup ke dalam kumpulannya di Chicago.
Mereka ingin tahu apa yang akan terjadi kepada pengikut-pengikutnya
apabila peristiwa itu tak berlaku, apabila ramalan itu gagal.
Saksikanlah,
mereka percaya kasih sayang mereka telah menghalang malapetaka
dan mereka menggandakan kepercayaan kepada Sister Thedra dan makhluk angkasa.
Ahli sosiologi itu mencipta istilah "percanggahan kognitif."
Anda terlalu fokus dengan perkara yang anda percaya
sehingga tak nampak bukti yang menunjukkan sebaliknya.
Kemudian, Sister Thedra berpindah ke Gunung Shasta.
Dia ada ramai pengikut di sana,
orang yang berpendidikan tinggi.
Tapi orang bijak pun menafikan bukti.
Tak ramai orang yang mampu menilai kebenaran.
MEREKA MAHU ANDA PATUH
Ketua kultus jadi taasub dengan kuasa dan kawalan ke atas manusia.
Mereka mencipta binaan rohani ini
untuk mengawal tingkah laku mereka dan apa yang mereka buat dan fikir.
Satu lagi cara benda ini digunakan adalah untuk mengawal naratif masa lalu.
Anda boleh mereka cerita
untuk mewajarkan hak terhadap tempat yang bukan milik anda.
Orang asli Amerika, mereka ada di sini sejak berzaman-zaman.
Gunung Shasta sememangnya gunung suci Orang Asli Amerika.
Idea tentang alam rohaniah yang wujud di dalam gunung ini
datang terus daripada kosmologi dan sejarah orang Asli Amerika.
Apabila anda datang ke tempat seperti Gunung Shasta
dan anda mendakwa orang Lemuria atau Telosia
telah berada di sini selama sejuta tahun,
itu sejenis pencurian sejarah.
Itu jelas menzalimi orang asli
dan sejarah serta kaitan dengan gunung itu.
Ritual terawal di gua ini
dibuat oleh Orang Asli Amerika.
Mereka membuat upacara amalan kerohanian di sini.
Apabila peneroka menetap di kawasan ini,
semua gua di sini telah diambil alih oleh persatuan rahsia
yang mengamalkan ritual ghaib dalam tradisi Masonik.
Ini salah satu perkara yang memperkenalkan kegelapan ke tempat seperti ini.
Semua ini dilakukan oleh persatuan rahsia
yang menggelar diri mereka Improved Order of the Red Men.
Mereka akan turun ke dalam gua ini
dan berpakaian seperti Orang Asli Amerika.
Mereka akan mempersendakan budaya dan ritual mereka.
Itu satu cara untuk menyahmanusiakan mereka.
Orang datang ke sini dan buat maksiat.
Manusia ada konsep pelik
yang mereka fikir dapat meningkatkan kualiti masa hidup mereka di bumi ini.
Orang asli telah mengekalkan budaya mereka selama ribuan tahun.
Sebagai manusia, kita bersaudara.
Kita bertanggungjawab terhadap satu sama lain.
Legenda yang menyelubungi Gunung Shasta mungkin sentiasa diselubungi misteri.
Apabila ramai orang mendakwa mereka ada pengalaman yang sama, adakah ia benar?
Atau itu hanya khayalan kolektif?
Apa pun jawapannya,
sesuatu yang luar biasa sedang berlaku di Gunung Shasta.
Saya rasa ada sesuatu yang paranormal dan spiritual
berlaku di sini.
Seakan-akan mengikut bentuk apa yang anda fikirkan dalam minda anda.
Boleh jadi sesuatu yang tidak berbahaya
atau boleh jadi sesuatu yang berbahaya bagi manusia.
Tiada ganti yang setanding dengan kehadiran sendiri di sini
dan orang di sebelah anda beritahu dia dengar suara dalam kepalanya.
Anda pandang matanya dan tahu dia bercakap benar.
Mitos terus berkembang, berterusan dan masih belum hilang
sebab ada sesuatu tentang keindahan
dan keaslian tempat itu
yang membantu sesiapa pun mengalami pengalaman luar biasa.
Saya rasa semua naratif itu palsu,
namun semuanya mengandungi butiran kebenaran pengalaman tertentu.
Anda perlu tanya gerak hati, apa yang anda rasa?
Anda perlu bersikap terbuka.
Pergi ke gunung dan rasai sendiri pengalaman itu.
Pergi ke gunung, buka minda anda
dengan pelbagai kemungkinan yang mungkin wujud.
Inilah misteri terhebat
dan kita tak tahu apa yang berlaku di sekeliling kita.
Saya tak mahu habiskan masa cuba memahami sesuatu yang sudah wujud.
Ada sesetengah perkara bukan untuk kita faham.
Terjemahan sari kata oleh GG